חוסה סאנד

חוסה גוסטבו סאנד (José Gustavo Sand; נולד ב-17 ביולי 1980 בבז'ה ויסטה שבפרובינציית קוריינטס, ארגנטינה) הוא כדורגלן ארגנטינאי המשחק בקבוצת לנוס.

קריירה 
סאנד החל לשחק בקבוצת הנוער של ריבר פלייט אך ערך את הופעת הבכורה שלו כשחקן מקצועי בקבוצת קולון סנטה פה אליה הושאל ב-1999. הוא שיחק כמושאל גם באינדפנדיינטה ריבדביה מהליגה השנייה בארגנטינה ובויטוריה מהליגה הברזילאית. ב-2004 ערך את הופעת הבכורה שלו במדי ריבר פלייט אך לא הצליח לתפוס מקום בהרכב הקבוצה. ב-2005 עבר לשחק בבאנפילד ושנה מאוחר יותר הצטרף שוב לקולון.

פריצתו הגדולה התרחשה עם מעברו ללנוס. הוא כבש 15 שערים ב-16 משחקים והוביל את הקבוצה לזכייה באליפות האפרטורה לשנת 2007 בפעם הראשונה בתולדות המועדון. הוא המשיך ביכולתו הטובה גם בקלאוסורה וכבש 7 שערים ב-14 משחקים. את האפרטורה לשנת 2008 פתח בצורה מצוינת ונכון ל-14 באוקטובר 2008 מאזנו עומד על 10 שערים ב-9 משחקים. 

ב-7 באוקטובר 2009 נמכר לקבוצה אל עין מאבו דאבי תמורת 10 מיליון דולר, במשחקו הראשון עם הקבוצה הבקיע את שערו הראשון והפסיד 2-1 מול ולנסיה, ב-5 בינואר 2011 המועדון דפורטיבו לה קורוניה הודיעה אשר חוסה נמכר עבורה תמורת 3 מיליון יורו. ב-3 ביוני באותה שנה נמכר שוב למועדון טיחואנה ממקסיקו עבור 4 מיליון יורו. ב -8 ביולי 2012, חתם עם קבוצת ראסינג קלוב מארגנטינה. בקיץ 2013 עבר בפעם ה-12 בקריירה שלו לקבוצת טיגרה הארגנטינאית. סאנד נדד בין מועדונים בארגנטינה: ארחנטינוס ג'וניורס, בוקה אונידוס מליגת המשנה הארגנטינאית ואלדוסיבי, בחלקן מיעט להופיע, עד שבינואר 2016 עבר ללנוס.

נבחרת ארגנטינה 
ב-15 באוקטובר 2008 ערך סאנד את הופעת הבכורה במדי נבחרת ארגנטינה כשעלה כמחליף בהפסדה של ארגנטינה לצ'ילה במסגרת מוקדמות מונדיאל 2010.

קישורים חיצוניים 

 דף השחקן באתר הרשמי של לנוס

חלוצי כדורגל ארגנטינאים
כדורגלנים ארגנטינאים
כדורגלני אתלטיקו קולון
כדורגלני ויטוריה
כדורגלני ריבר פלייט
כדורגלני באנפילד
כדורגלני לנוס
כדורגלני אל-עין
כדורגלני דפורטיבו לה קורוניה
כדורגלני טיחואנה
כדורגלני ראסינג קלוב
כדורגלני טיגרה
כדורגלני ארחנטינוס ג'וניורס
כדורגלני אלדוסיבי
כדורגלני דפורטיבו קאלי
כדורגלני נבחרת ארגנטינה
ארגנטינאים שנולדו ב-1980